משה מאיה

הרב משה מאיה (נולד בי"ב באב ה'תרצ"ח, 9 באוגוסט 1938) הוא ראש כולל "זיכרון משה", ראש ישיבת "עטרת שלמה" בעיר תל אביב, רבה הספרדי של שכונת יד אליהו בתל אביב, חברמועצת חכמי התורה ויושב-ראש רשת מעיין החינוך התורני. לאחר פטירת הרב שמעון בעדני הפך לזקן מועצת חכמי התורה, אך בעקבות הכנסת חברים נוספים, כיום אינו זקן החברים בפועל.

ביוגרפיה
נולד בפתח תקווה, ולמד בתלמוד תורה "שארית ישראל". לאחר מכן למד בישיבת פורת יוסף בירושלים, וכן בישיבות באר יעקב, בקול תורה בירושלים וישיבת פוניבז' בבני ברק.

אחר נישואיו הוסמך לרבנות.

החל משנות השמונים מכהן כראש ישיבת וראש כולל "זיכרון משה" בתל אביב. 

מכהן מאז 1963 כרב שכונת "יד אליהו" בתל אביב. בתקופת כהונתו של הרב עובדיה יוסף כרבה של תל אביב-יפו שימש הרב מאיה כיד ימינו. 

הרב מאיה שימש כמזכיר מועצת חכמי התורה של ש"ס בשנים 1990–1999, ולימים הפך לחבר המועצת.

בשנת 1992 כיהן כחבר הכנסת בכנסת ה-13. 

קיבל את אות יקיר העיר תל אביב-יפו לשנת 2009.

משמש גם כנשיא רשת בני יוסף. 

בשנת 2023, אחר פטירת הרב שמעון בעדני הוכתר בעיתון הדרך כ"זקן מועצת חכמי התורה", אך לאחר צירופו של הרב שלמה בן-שמעון למועצת החכמים, הוא אינו זקן חבריה בפועל.

קישורים חיצוניים

הערות שוליים 

חברי כנסת מטעם ש"ס
ראשי ישיבה ספרדיים
רבנים חרדים ישראלים
רבנים חברי הכנסת
חברי מועצת חכמי התורה של ש"ס
בוגרי ישיבת פוניבז'
בוגרי ישיבת קול תורה
חברי הכנסת השלוש עשרה
בוגרי ישיבת פורת יוסף
בוגרי ישיבת באר יעקב
תל אביב-יפו: רבני שכונות
פתח תקווה: אישים
יקירי תל אביב-יפו לשנת 2009
ישראלים שנולדו ב-1938